1989 թ. մինչև 2010 թ. ամբիոնը ղեկավարել է ֆիզմաթ. գիտությունների դոկտոր, պրոֆեսոր Ի. Գ. Խաչատրյանը: Ամբիոնում տարվել և տարվում են աշխատանքներ դասավանդման և գիտահետազոտական աշխատանքների պատշաճ մակարդակ պահպանելու, ուսումնական ծրագրերը նոր կրթական համակարգին համապատասխանեցնելու, ինչպես նաև երիտասարդ մասնագետներ պատրաստելու ուղղությամբ: Ամբիոնը մասնակցում է նաև Արցախի պետական համալսարանի համար դասախոսական կադրերի պատրաստման աշխատանքներին: Տարբեր ժամանակներում ամբիոնի աշխատակիցների կողմից կամ նրանց մասնակցությամբ հրատարակվել են ուսումնական ձեռնարկներ, մենագրություն, ինչպես նաև բազմաթիվ գիտական հոդվածներ: Ամբիոնը գիտական կապեր է պահպանում Մոսկվայի, Բեռլինի, Պոտսդամի և Վիեննայի համալսարանների հետ: Ամբիոնում կատարվում է պետբյուջեից ֆինանսավորվող գիտահետազոտական աշխատանք «Նորմալ օպերատորների սպեկտրալ վերլուծություն և հակադարձ խնդիրներ» թեմայով: Ներկայումս ամբիոնի վարիչից բացի` ամբիոնում աշխատում են ֆիզմաթ. գիտությունների 2 դոկտոր, դոցենտ, ֆիզմաթ. գիտությունների 3 թեկնածու, դոցենտ: